Luzon

Luzon je najväčší ostrov Filipín. Nachádza sa v severnej časti súostrovia. Má veľmi členité pobrežie s množstvom polostrovov a zálivov najmä v južnej časti. Na západe jeho brehy obmýva Juhočínske more, na juhu Suluské more a na východe Filipínske more. Má rozlohu 104 688 km² a žije na ňom 39 500 000 obyvateľov (2005). Na ostrove sú dve hlavné horské pásma Cordillera Central (s najvyšším štítom Pulong – 2 928 m) a Sierra Madre. Na ostrove je mnoho aktívnych sopiek: (Mayon, Taal, Banahao, Bulusan, Pinatubo). Najväčšie mestá sú Manila, Quezon City, Baguio, Cabanatuan, Batangas. Iné projekty Commons ponúka multimediálne súbory na tému Luzon